*APSTIPRINĀTS:*

*ar iepirkuma komisijas 2019.gada 5.septembra*

*sēdes protokolu Nr.2*

**VAS “Latvijas dzelzceļš” organizētā**

**sarunu procedūra ar publikāciju**

**„SAP HANA infrastruktūras (serveru) piegāde”**

**SKAIDROJUMS Nr.1**

|  |  |  |
| --- | --- | --- |
| Nr.p.k. | *Jautājums* | *Atbilde* |
|  | 29.08.2019. | 05.09.2019. |
| **1.** | Pēc iepazīšanās ar iepirkuma “SAP HANA infrastruktūras (serveru) piegāde” (LDZ 2019/12-IBz) nolikuma 1.6. punktu - PIEDĀVĀJUMA NODROŠINĀJUMS, kā arī nolikuma 2. pielikuma – Līguma projekts 9.1. punktu par SAISTĪBU IZPILDES NODROŠINĀJUMU, secinājām, ka Pasūtītājs iepirkumā paredzētos nodrošinājumus piedāvā izpildīt tikai kā naudas summas iemaksu sabiedrisko pakalpojumu sniedzēja norādītajā kontā.Vēlamies norādīt, ka atbilstoši Sabiedrisko pakalpojumu sniedzēju iepirkumu likuma 27. panta 4. apakšpunktam, Piegādātājam ir tiesības iepirkumā paredzēto nodrošinājumu izpildīt dažādos veidos. Piegādātājs piedāvājuma nodrošinājumu un saistību izpildes nodrošinājumu ir tiesīgs iesniegt kā kredītiestādes garantiju, apdrošināšanas polisi vai, kā naudas summas iemaksu sabiedrisko pakalpojumu sniedzēja norādītajā kontā.Ņemot vērā iepriekš minēto, lūdzam komisiju veikt izmaiņas iepirkuma Nolikumā un paredzēt piedāvājuma un saistību nodrošinājuma izpildi atbilstoši Sabiedrisko pakalpojumu sniedzēju iepirkumu likumam.  | Darām zināmu, ka konkrētā iepirkuma procedūra - sarunu procedūra ar publikāciju “SAP HANA infrastruktūras (serveru) piegāde” (turpmāk – Sarunu procedūra) ir zemsliekšņa procedūra, kura nav jāveic saskaņā ar visiem Sabiedrisko pakalpojumu sniedzēju iepirkumu likuma (turpmāk – SPSIL) noteikumiem. Tomēr, lai arī VAS “Latvijas dzelzceļš” (turpmāk – LDZ) iepirkumus veic, ievērojot daudzus SPSIL noteikumus, LDZ ir tiesības izvirzīt tādas prasības, kuru **operatīva, nekavējoša** pārbaude un īstenošana neapgrūtina LDZ rīcību. Norādām, ka Sarunu procedūras nolikuma 1.6.punktā un nolikuma 2.pielikuma – Līguma projekts 9.1.punktā ietvertā prasība paredz nodrošinājuma iesniegšanu kā naudas summas iemaksu LDZ bankas kontā, taču, ja pretendents kopā ar piedāvājumu var iesniegt tādu kredītiestādes garantiju vai apdrošināšanas polisi kā beznosacījuma galvojumu (t.i., paredzot, ka nodrošinājuma devējs izmaksā nodrošinājumā paredzēto summu pēc pirmā pieprasījuma), tad pretendents netiks izslēgts no dalības Sarunu procedūrā. Nolikums **netiek grozīts.** |
|  | 05.09.2019. | 05.09.2019. |
| **2.** | Lūdzam iepirkuma komisiju mainīt klāt pievienotā pielikuma Nr.2 Līguma projekta 5.punkta Preces piegāde un pieņemšana apakšpunktu 5.1.Šobrīd punkts ir šāds: “Pārdevējs piegādā Preci saskaņā ar Tehnisko specifikāciju (Līguma pielikums Nr.1). Preces piegādes un tās konfigurēšanas termiņš pilnā apjomā ir ne vēlāk kā 5 (piecu) kalendāra nedēļu laikā no Līguma noslēgšanas brīža. Preces piegādes vieta: VAS „Latvijas dzelzceļš” Informācijas tehnoloģiju centrs, Turgeņeva ielā 21, Rīgā, LV-1547, Latvijā.”Piedāvājam punktu nomainīt šādā redakcijā:“Pārdevējs piegādā Preci saskaņā ar Tehnisko specifikāciju (Līguma pielikums Nr.1). Preces piegādes un tās konfigurēšanas termiņš pilnā apjomā ir ne vēlāk kā 4 (kalendāro) mēnešu laikā no Līguma noslēgšanas brīža. Preces piegādes vieta: VAS „Latvijas dzelzceļš” Informācijas tehnoloģiju centrs, Turgeņeva ielā 21, Rīgā, LV-1547, Latvijā.Ieinteresētais piegādātājs izsaka šādu lūgumu, jo apzinot ražotāju, ar kuru sadarbojamies, piegādes iespējas, kā arī ražotājam izvirzītās prasības Līguma projekta pielikuma Nr.2 SAP HANA tehniskā specifikācija sadaļā “Iekārtas rūpnīcas integrācija” un iekārtu piegādes laiku un rūpnīcas integrāciju, šīs aktivitātes prasītu 5 nedēļas.Savukārt, izvērtējot turpmākās prasības, Līguma projekta, pielikums Nr.2, SAP HANA tehniskā specifikācija sadaļā “Integrācija pasūtītāja infrastruktūrā” kas tiek prasīta no piegādātāja vai ražotāja, jau pēc risinājuma piegādes VAS “Latvijas dzelzceļš” datu centrā, uzskaitīto darbu apjoms, prasītu 3 mēnešu darba apjomu.Tā kā augstākminēto darbu uzskaitījums ir ietverts Tehniskajā specifikācijā, kas ir Piedāvājums un Līguma neatņemama sastāvdaļa, lūdzam mainīt prasītos līguma izpildes termiņus uz 4 (četriem) mēnešiem. | Nolikums **netiek grozīts**. |
| **3.** | Ieinteresētais piegādātājs lūdz VAS “Latvijas dzelzceļš” izskatīt iespēju pagarināt termiņu sarunu procedūrai “SAP HANA infrastruktūras (serveru) piegāde”, lai saņemtu pilnvērtīgu informāciju piedāvājumam no ražotāja puses.Lai piedāvājumu varētu sagatavot atbilstoši nolikuma prasībām, lūdzam pagarināt iesniegšanas termiņu līdz 2019.gada 19.septembrim, pulksten 9:30. | Nolikums **netiek grozīts.** |